Ehdotus NEUVOSTON PÄÄTÖS puitesopimuksen allekirjoittamisesta Euroopan unionin ja Kosovon( välillä yleisistä periaatteista Kosovon osallistumiselle Euroopan unionin ohjelmiin /* COM/2013/0218 final - 2013/0114 (NLE) */





PERUSTELUT 1. EHDOTUKSEN TAUSTA Euroopan komissio suositteli vuonna 2009 antamassaan tiedonannossa ”Kosovon* Eurooppa-perspektiivin toteuttaminen”, että selvitetään mahdollisuutta tehdä Kosovon kanssa puitesopimus yleisistä periaatteista, jotka koskevat sen osallistumista yhteisön ohjelmiin, ja laaditaan tältä pohjalta neuvotteluohjeet. Euroopan komissio hyväksyi ehdotuksen neuvotteluohjeista maaliskuussa 2011 ja toimitti sen neuvostolle. Ulkoasiainneuvosto hyväksyi neuvotteluohjeita koskevan ehdotuksen 22. lokakuuta 2012. Yleisten asioiden neuvosto ilmaisi 11. joulukuuta 2012 olevansa tyytyväinen komission käynnissä oleviin pyrkimyksiin neuvotella puitesopimus Kosovon kanssa sen osallistumisesta unionin ohjelmiin ja odottavansa komission tekevän asiasta ehdotuksen neuvostolle vuoden 2013 alkupuoliskolla. Kosovo vahvisti 16. tammikuuta 2013 kirjallisesti hyväksyvänsä puitesopimusta koskevan luonnoksen. 2. EHDOTUKSEN OIKEUDELLINEN SISÄLTÖ Ehdotuksen oikeusperusta on Euroopan unionin toiminnasta tehdyn sopimuksen 212 artikla yhdessä sen 218 artiklan 6 kohdan a alakohdan kanssa. Aineellinen oikeusperusta on SEUT-sopimuksen 212 artikla, koska toimenpiteen tarkoituksena ja sisältönä on artiklassa tarkoitettu taloudellinen, tekninen ja rahoitusyhteistyö Kosovon kanssa. 2013/0114 (NLE) Ehdotus NEUVOSTON PÄÄTÖS puitesopimuksen allekirjoittamisesta Euroopan unionin ja Kosovon* välillä yleisistä periaatteista Kosovon osallistumiselle Euroopan unionin ohjelmiin EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä 218 artiklan 5 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Joulukuussa 2007 kokoontunut Eurooppa-neuvosto korosti, että unioni on valmis toimimaan johtoroolissa vakauden lujittamisessa alueella, totesi, että unioni on valmis tukemaan Kosovoa sen tiellä kestävään vakauteen, ja vahvisti, että unioni on myös valmis tukemaan taloudellista ja poliittista kehitystä antaen selkeän Eurooppa-perspektiivin, koko aluetta koskevan Eurooppa-perspektiivin mukaisesti. (1) Joulukuussa 2009 kokoontunut yleisten asioiden neuvosto suhtautui myönteisesti Euroopan komission lokakuussa 2009 antamaan tiedonantoon ”Kosovon Eurooppa-perspektiivin toteuttaminen”[1] ja pyysi komissiota toteuttamaan tarvittavat toimenpiteet Kosovon tukemiseksi Kosovon edetessä kohti unionia aluetta koskevan Eurooppa-perspektiivin mukaisesti. Se piti tärkeänä kauppaan ja viisumeihin liittyviä toimenpiteitä ja kannusti Euroopan komissiota avaamaan Kosovolle mahdollisuuden osallistua unionin ohjelmiin, liittämään Kosovon talous- ja finanssipolitiikan seurantajärjestelmään, ottamaan Kosovon osalta käyttöön liittymistä valmistelevan tukivälineen (IPA) toisen komponentin ja vahvistamaan vakautus- ja assosiaatioprosessia koskevaa vuoropuhelua. (2) Joulukuussa 2010 kokoontunut yleisten asioiden neuvosto totesi odottavansa mielenkiinnolla Euroopan komission ehdotusta Kosovon osallistumisesta unionin ohjelmiin. Komissio teki ehdotuksen maaliskuussa 2011. (3) Joulukuussa 2011 kokoontunut yleisten asioiden neuvosto vahvisti olevansa sitoutunut pääsemään sopimukseen Kosovon osallistumisesta unionin ohjelmiin, rajoittamatta jäsenvaltioiden kantoja Kosovon asemaan. (4) Neuvosto valtuutti 22 päivänä lokakuuta 2012 Euroopan komission aloittamaan Kosovon kanssa neuvottelut Kosovon osallistumisesta unionin ohjelmiin. Euroopan komissio on neuvotellut unionin puolesta puitesopimuksen yleisistä periaatteista Kosovon osallistumiselle Euroopan unionin ohjelmiin. (5) Kosovo on ilmaissut halunsa osallistua joihinkin unionin ohjelmiin. (6) Sopimuksella pyritään Euroopan unionin toiminnasta tehdyn sopimuksen 212 artiklassa tarkoitettuun taloudelliseen, tekniseen ja rahoitusyhteistyöhön Kosovon kanssa. (7) Erityisehdot, jotka koskevat Kosovon osallistumista kuhunkin unionin ohjelmaan, sekä sen rahoitusosuus olisi määriteltävä unionin puolesta toimivan Euroopan komission ja Kosovon viranomaisten välisellä sopimuksella. (8) Tämän puitesopimuksen allekirjoittaessaan unionin jäsenvaltiot eivät ota kantaa Kosovon asemaan, josta ne päättävät kansallisten käytäntöjensä ja kansainvälisen oikeuden mukaisesti. (9) Sopimus olisi allekirjoitettava unionin puolesta sillä varauksella, että se tehdään lopullisesti myöhemmin, ON HYVÄKSYNYT TÄMÄN PÄÄTÖKSEN: 1 artikla Hyväksytään Euroopan unionin ja Kosovon välillä yleisiä periaatteita Kosovon osallistumiselle Euroopan unionin ohjelmiin koskevan puitesopimuksen, jäljempänä ’sopimus’, allekirjoittaminen unionin puolesta sillä varauksella, että sopimus tehdään lopullisesti myöhemmin. Allekirjoitettavan sopimuksen teksti on tämän päätöksen liitteenä. 2 artikla Neuvoston pääsihteeristö laatii valtakirjan, jolla sopimuksen neuvottelijan nimeämä(t) henkilö(t) valtuutetaan allekirjoittamaan sopimus sillä varauksella, että sopimus tehdään lopullisesti myöhemmin. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE Puitesopimus Euroopan unionin ja Kosovon välillä yleisistä periaatteista Kosovon osallistumiselle Euroopan unionin ohjelmiin EUROOPAN UNIONI, jäljempänä ’unioni’, ja KOSOVO, yhdessä jäljempänä ’sopimuspuolet’, jotka katsovat seuraavaa: (1) Joulukuussa 2007 kokoontunut Eurooppa-neuvosto korosti, että unioni on valmis toimimaan johtoroolissa vakauden lujittamisessa alueella, totesi, että unioni on valmis tukemaan Kosovoa sen tiellä kestävään vakauteen, ja vahvisti, että unioni on myös valmis tukemaan taloudellista ja poliittista kehitystä antaen selkeän Eurooppa-perspektiivin, koko aluetta koskevan Eurooppa-perspektiivin mukaisesti. (2) Joulukuussa 2009 kokoontunut yleisten asioiden neuvosto suhtautui myönteisesti Euroopan komission lokakuussa 2009 antamaan tiedonantoon ”Kosovon Eurooppa-perspektiivin toteuttaminen”[2] ja pyysi komissiota toteuttamaan tarvittavat toimenpiteet Kosovon tukemiseksi Kosovon edetessä kohti unionia aluetta koskevan Eurooppa-perspektiivin mukaisesti. Se piti tärkeänä kauppaan ja viisumeihin liittyviä toimenpiteitä ja kannusti Euroopan komissiota avaamaan Kosovolle mahdollisuuden osallistua unionin ohjelmiin, liittämään Kosovon talous- ja finanssipolitiikan seurantajärjestelmään, ottamaan Kosovon osalta käyttöön liittymistä valmistelevan tukivälineen (IPA) toisen komponentin ja vahvistamaan vakautus- ja assosiaatioprosessia koskevaa vuoropuhelua. (3) Joulukuussa 2010 kokoontunut yleisten asioiden neuvosto totesi odottavansa mielenkiinnolla Euroopan komission ehdotusta Kosovon osallistumisesta unionin ohjelmiin. Komissio teki ehdotuksen maaliskuussa 2011. (4) Joulukuussa 2011 kokoontunut yleisten asioiden neuvosto vahvisti olevansa sitoutunut pääsemään sopimukseen Kosovon osallistumisesta unionin ohjelmiin, rajoittamatta jäsenvaltioiden kantoja Kosovon asemaan. (5) Lokakuussa 2012 kokoontunut ulkoasiainneuvosto valtuutti Euroopan komission aloittamaan unionin puolesta Kosovon kanssa neuvottelut Kosovon osallistumista unionin ohjelmiin koskevasta puitesopimuksesta. (6) Kosovo on ilmaissut halunsa osallistua joihinkin unionin ohjelmiin. (7) Euroopan unionin toiminnasta tehdyn sopimuksen 212 artiklassa viitataan taloudelliseen, tekniseen ja rahoitusyhteistyöhön muiden kuin kehitysmaiden kanssa. (8) Erityisehdot, jotka koskevat Kosovon osallistumista kuhunkin unionin ohjelmaan, sekä sen rahoitusosuus olisi määriteltävä unionin puolesta toimivan Euroopan komission ja Kosovon viranomaisten välisellä sopimuksella. (9) Tämän puitesopimuksen allekirjoittaessaan ja tehdessään unionin jäsenvaltiot eivät ota kantaa Kosovon asemaan, josta ne päättävät kansallisten käytäntöjensä ja kansainvälisen oikeuden mukaisesti, OVAT SOPINEET SEURAAVAA: 1 artikla Kosovo voi osallistua seuraaviin unionin ohjelmiin: a) liitteessä mainitut meneillään olevat yhteisön ohjelmat ja niitä seuraavat ohjelmat, joihin Länsi-Balkanin maiden liittymistä valmistelevasta strategiasta hyötyvät ehdokasmaat ja mahdolliset ehdokasmaat voivat osallistua kyseisten ohjelmien sääntöjen mukaisesti, kun tämä puitesopimus, jäljempänä ’sopimus’, tulee voimaan; b) sopimuksen voimaantulon jälkeen perustetut tai uusitut unionin ohjelmat, joihin sisältyy Kosovon osallistumista ennakoiva lauseke. Kosovo voi osallistua kyseisiin ohjelmiin sitä mukaa kuin se sitoutuu hyväksymään ja soveltamaan kunkin ohjelman alaan liittyviä vaatimuksia ja edistyy tässä. 2 artikla Kosovo suorittaa Euroopan unionin yleiseen talousarvioon rahoitusosuuden, joka vastaa sen osallistumista kuhunkin ohjelmaan. 3 artikla Kosovon edustajat voivat osallistua tarkkailijoina Kosovoa koskevien asioiden käsittelyyn hallintokomiteoissa, jotka huolehtivat sellaisten ohjelmien seurannasta, joiden rahoitukseen Kosovo osallistuu. 4 artikla Kosovon osallistujien esittämiin hankkeisiin ja aloitteisiin sovelletaan niin pitkälti kuin mahdollista samoja asianomaisia ohjelmia koskevia ehtoja, sääntöjä ja menettelyjä kuin jäsenvaltioihin. 5 artikla Kosovon kuhunkin ohjelmaan osallistumista koskevat erityisehdot sekä sen rahoitusosuus määritellään unionin puolesta toimivan Euroopan komission ja Kosovon viranomaisten välisellä sopimuksella. Jos Kosovo hakee Euroopan unionilta liittymistä valmisteleva tukea liittymistä valmistelevan tukivälineen[3] tai muun sellaisen tulevaisuudessa mahdollisesti hyväksyttävän vastaavan asetuksen nojalla, jossa säädetään Euroopan unionin ulkoisesta avusta Kosovolle, erillisessä rahoitussopimuksessa määritellään, millä ehdoilla Kosovo voi käyttää Euroopan unionilta saamaansa tukea. 6 artikla Edellä 5 artiklan ensimmäisessä kohdassa tarkoitetussa sopimuksessa määrätään Euroopan unionin varainhoitoasetuksen mukaisesti, että Euroopan komissio, Euroopan petostentorjuntavirasto (OLAF) ja Euroopan unionin tilintarkastustuomioistuin huolehtivat varainhoidon valvonnasta tai tilien tarkastamisesta tai niistä huolehditaan komission, OLAFin ja tilintarkastustuomioistuimen alaisuudessa. Varainhoidon valvonnasta, tilintarkastuksista, hallinnollisista toimenpiteistä, seuraamuksista ja takaisinperinnästä laaditaan yksityiskohtaiset määräykset, joiden nojalla komissiolle, OLAFille ja tilintarkastustuomioistuimelle myönnetään toimivalta, joka vastaa niiden toimivaltaa unioniin sijoittautuneiden edunsaajien tai toimeksisaajien suhteen. 7 artikla Sopimus on voimassa määräämättömän ajan. Kumpi tahansa sopimuspuoli voi irtisanoa sopimuksen ilmoittamalla siitä kirjallisesti toiselle sopimuspuolelle kuusi kuukautta etukäteen. 8 artikla Sopimuspuolet voivat tarkistaa sopimusta ensimmäisen kerran viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi niiden kokemusten perusteella, joita Kosovon tosiasiallisesta osallistumisesta yhteen tai useampaan unionin ohjelmaan on saatu. 9 artikla Sopimusta sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalueella ja Kosovon alueella. 10 artikla Sopimus tulee voimaan päivänä, jona sopimuspuolet ovat ilmoittaneet toisilleen voimaansaattamismenettelyjensä loppuunsaattamisesta. 11 artikla Sopimus laaditaan kahtena kappaleena bulgarian, espanjan, tšekin, tanskan, saksan, viron, kreikan, englannin, ranskan, iirin, italian, latvian, liettuan, unkarin, maltan, hollannin, puolan, portugalin, romanian, slovakin, sloveenin, suomen, ruotsin, albanian ja serbian kielillä. Tekstin jokainen kielitoisinto on yhtä todistusvoimainen. Tehty Brysselissä X päivänä Xkuuta YYYY. Euroopan unionin puolesta puheenjohtajan nimissä LIITE 1 ARTIKLASSA TARKOITETTU LUETTELO MENEILLÄÄN OLEVISTA UNIONIN OHJELMISTA – Euroopan maanseurantaohjelma (GMES)[4] – Yhteisvastuuta ja maahanmuuttovirtojen hallintaa koskeva puiteohjelma vuosiksi 2007–2013[5] – Fiscalis 2013[6] – Tulli 2013[7] – Yrittäjyyden ja innovoinnin ohjelma[8] – Työllisyyttä ja sosiaalista yhteisvastuuta koskeva yhteisön Progress-ohjelma[9] – Kuluttajapolitiikkaa koskeva yhteisön toimintaohjelma[10] – Galileo-ohjelma[11] – SESAR-ohjelma ja yhteisyritys[12] – Älykäs energiahuolto Euroopassa -ohjelma[13] – Tieto- ja viestintätekniikkapolitiikan tukiohjelma[14] – Yhteentoimivuusratkaisut eurooppalaisille julkishallinnoille (ISA)[15] – LIFE+[16] – Kansanterveysalan ohjelma[17] – Elinikäinen oppiminen[18] – Kulttuuri[19] – Kansalaisten Eurooppa[20] – Euroopan audiovisuaalialan tukiohjelma (Media 2007)[21] – Perikles (2002-2013)[22] – Youth in Action -nuorisotoimintaohjelma[23] – Tutkimus ja innovointi[24] – Kasvua edistävä tieto[25] – * Tämä nimeäminen ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. [1] KOM(2009) 534, 14.10.2009. [2] KOM(2009) 534, 14.10.2009. [3] EUVL L 210, 31.7.2006. [4] Euroopan parlamentin ja neuvoston asetus (EU) N:o 911/2010, annettu 22 päivänä syyskuuta 2010, Euroopan maanseurantaohjelmasta (GMES) ja sen ensivaiheen toiminnasta (2011–2013). [5] Komission tiedonanto neuvostolle ja Euroopan parlamentille yhteisvastuuta ja maahanmuuttovirtojen hallintaa koskevan puiteohjelman perustamisesta vuosiksi 2007–2013 (KOM(2005) 123, 6.4.2005) ja ehdotukset Euroopan parlamentin ja neuvoston päätöksiksi kolmansien maiden kansalaisten kotouttamista koskevan eurooppalaisen rahaston perustamisesta vuosiksi 2007–2013, Euroopan pakolaisrahaston perustamisesta vuosiksi 2008-2013, ulkorajarahaston perustamisesta vuosiksi 2007–2013 ja Euroopan palauttamisrahaston perustamisesta vuosiksi 2008–2013. [6] Euroopan parlamentin ja neuvoston päätös N:o 1482/2007/EY, tehty 11 päivänä joulukuuta 2007, sisämarkkinoiden verotuksen järjestelmiä vahvistavasta yhteisön ohjelmasta (Fiscalis 2013), KOM(2006) 202 lopullinen, 17.5.2006. [7] Euroopan parlamentin ja neuvoston päätös N:o 624/2007/EY, tehty 23 päivänä toukokuuta 2007, yhteisön tullitoimintaa koskevasta toimintaohjelmasta (Tulli 2013), EUVL L 154, 14.6.2007, s. 25. [8] Osa kilpailukyvyn ja innovoinnin puiteohjelmaa; Euroopan parlamentin ja neuvoston päätös N:o 1639/2006/EY, tehty 24 päivänä lokakuuta 2006 , kilpailukyvyn ja innovoinnin puiteohjelman (2007–2013) perustamisesta, EUVL L 310, 9.11.2006, s. 15. [9] Euroopan parlamentin ja neuvoston päätös N:o 1672/2006/EY, tehty 24 päivänä lokakuuta 2006, työllisyyttä ja sosiaalista yhteisvastuuta koskevan yhteisön Progress-ohjelman perustamisesta, EUVL L 315, 15.11.2006, s. 1. [10] Euroopan parlamentin ja neuvoston päätös N:o 1926/2006/EY, tehty 18 päivänä joulukuuta 2006, kuluttajapolitiikkaa koskevasta yhteisön toimintaohjelmasta (2007–2013), EUVL L 404, 30.12.2006, s. 39. [11] Euroopan parlamentin ja neuvoston asetus (EU) N:o 912/2010, annettu 22 päivänä syyskuuta 2010 , Euroopan GNSS-viraston perustamisesta, eurooppalaisten satelliittinavigointiohjelmien hallintorakenteista annetun neuvoston asetuksen (EY) N:o 1321/2004 kumoamisesta ja Euroopan parlamentin ja neuvoston asetuksen (EY) N:o 683/2008 muuttamisesta, EUVL L 276, 20.10.2010. [12] Neuvoston asetus (EY) N:o 219/2007, annettu 27 päivänä helmikuuta 2007, yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi, EUVL L 64, 2.3.2007, s. 1. [13] Osa kilpailukyvyn ja innovoinnin puiteohjelmaa; Euroopan parlamentin ja neuvoston päätös N:o 1639/2006/EY, tehty 24 päivänä lokakuuta 2006, kilpailukyvyn ja innovoinnin puiteohjelman (2007–2013) perustamisesta, EUVL L 310, 9.11.2006, s. 15. [14] Osa kilpailukyvyn ja innovoinnin puiteohjelmaa; Euroopan parlamentin ja neuvoston päätös N:o 1639/2006/EY, tehty 24 päivänä lokakuuta 2006, kilpailukyvyn ja innovoinnin puiteohjelman (2007–2013) perustamisesta, EUVL L 310, 9.11.2006, s. 15. [15] Euroopan parlamentin ja neuvoston päätös N:o 922/2009/EY, tehty 16 päivänä syyskuuta 2009, yhteentoimivuusratkaisuista eurooppalaisille julkishallinnoille (ISA), EUVL L 260, 3.10.2009, s. 20. [16] Euroopan parlamentin ja neuvoston asetus (EY) N:o 614/2007, annettu 23 päivänä toukokuuta 2007, ympäristöalan rahoitusvälineestä (Life+), EUVL L 149, 9.6.2007, s. 1. [17] Euroopan parlamentin ja neuvoston päätös N:o 1350/2007/EY, tehty 23 päivänä lokakuuta 2007, toisesta terveysalan yhteisön toimintaohjelmasta (2008–2013), EUVL L 301, 20.11.2007, s. 3. [18] Euroopan parlamentin ja neuvoston päätös 2006/1720/EY, tehty 15 päivänä marraskuuta 2006, elinikäisen oppimisen toimintaohjelman perustamisesta, EUVL L 327, 24.11.2005, s. 45. [19] Euroopan parlamentin ja neuvoston päätös N:o 1855/2006/EY, tehty 12 päivänä joulukuuta 2006, Kulttuuri-ohjelman perustamisesta (2007–2013), EUVL L 378, 27.12.2006, s. 22. [20] Euroopan parlamentin ja neuvoston päätös N:o 1904/2006/EY, tehty 12 päivänä joulukuuta 2006, aktiivisen Euroopan kansalaisuuden edistämiseksi vuosina 2007–2013 toteutettavasta Kansalaisten Eurooppa ‑ohjelmasta, EUVL L 378, 27.12.2006, s. 32. [21] Euroopan parlamentin ja neuvoston päätös N:o 1718/2006/EY, tehty 15 päivänä marraskuuta 2006, Euroopan audiovisuaalialan tukiohjelman täytäntöönpanosta (Media 2007), EUVL L 327, 24.11.2006, s. 12. [22] Neuvoston päätös 2006/75/EY, tehty 30 päivänä tammikuuta 2006, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma) tehdyn päätöksen 2001/923/EY muuttamisesta ja voimassaolon jatkamisesta, EUVL L 36, 8.2.2006, s. 40. [23] Euroopan parlamentin ja neuvoston päätös N:o 1719/2006/EY, tehty 15 päivänä marraskuuta 2006, nuorisotoimintaohjelman (Youth in Action) perustamisesta ajanjaksoksi 2007–2013, EUVL L 327, 24.11.2006, s. 30. [24] Euroopan yhteisön seitsemäs tutkimuksen, teknologian kehittämisen ja demonstroinnin puiteohjelma (2007–2013), EUVL L 400, 30.12.2006. [25] Euroopan atomienergiayhteisön ydinalan tutkimuksen ja koulutuksen seitsemäs puiteohjelma (2007–2011), sellaisena kuin se on uudistettuna Euroopan atomienergiayhteisön ydinalan tutkimuksen ja koulutuksen puiteohjelmasta (2012–2013) 19 päivänä joulukuuta 2011 tehdyllä neuvoston päätöksellä, EUVL L 47, 18.2.2012.